b"\n_START_ARTICLE_\nDami Im\n_START_SECTION_\nBakgrunn\n_START_PARAGRAPH_\nDami Im ble f\xc3\xb8dt i Seoul\xc2\xa017. oktober 1988. Faren, Lee Hae-yun, er utdannet operasanger. Im begynte \xc3\xa5 l\xc3\xa6re piano som fem\xc3\xa5ring, og hun l\xc3\xa6rte seg \xc3\xa5 synge ved \xc3\xa5 kopiere sine favorittartister.\xc2\xa0Ni \xc3\xa5r gammel flyttet Im til Australia med sin mor og yngre bror Kenny, fordi foreldrene mente barna ville f\xc3\xa5 st\xc3\xb8rre muligheter om de vokste opp i Australia. Familien bodde hos sin onkel i Brisbane, mens faren ble igjen i S\xc3\xb8r-Korea for \xc3\xa5 tjene penger til \xc3\xa5 st\xc3\xb8tte dem. Ims foreldre n\xc3\xa5 bor sammen og bor delvis i Australia og S\xc3\xb8r-Korea._NEWLINE_Som elleve\xc3\xa5ring startet Im ved Young\xc2\xa0Conservatorium of Music\xc2\xa0p\xc3\xa5 Griffith University.\xc2\xa0Hun har siden deltatt i en rekke pianokonkurranser og sang lite offentlig. I 2009 ble hun uteksaminert fra University of Queensland.\n_START_SECTION_\n2010\xe2\x80\x9312: Tidlig karriere\n_START_PARAGRAPH_\nIm hadde en kort karriere som gospelsanger i Korea, og opptr\xc3\xa5dte blant annet p\xc3\xa5 flere kristne ungdomsleirer. I 2010 ga hun ut sitt debutalbum, Dream.\xc2\xa09. juli 2012 ga Im ut sin andre EP, Intimacy, som besto av fem l\xc3\xa5ter.\n_START_SECTION_\n2013: X Factor Australia\n_START_PARAGRAPH_\nI 2013 gikk Im videre fra pr\xc3\xb8verundene i femte sesong av X Factor Australia, etter \xc3\xa5 ha sunget\xc2\xa0\xc2\xabHero\xc2\xa0\xc2\xbbav\xc2\xa0Mariah Carey.\xc2\xa0Hun tok seg videre i konkurransen og tok seg til slutt helt til de direktesendte finalerundene._NEWLINE_Flere av framf\xc3\xb8ringene hennes fikk mye ros av dommerne, og hun tok seg flere ganger inn p\xc3\xa5 ARIA Singles Charts \xe2\x80\x93 Australias offisielle singelliste. Blant annet med U2s \xc2\xabOne\xc2\xbb og \xc2\xabPurple Rain\xc2\xbb med Prince._NEWLINE_Under finalen 27. oktober 2013 sang Im tre sanger: \xc2\xabHero\xc2\xbb, \xc2\xabAlive\xc2\xbb og \xc2\xabI Am Telling You I'm Not Going\xc2\xbb. Nok en gang fikk hun st\xc3\xa5ende applaus og lovord fra dommerne. Under resultatshowet dagen etter ble Im utropt til vinner av konkurransen.\n_START_SECTION_\n2013\xe2\x80\x9315: Utgivelser\n_START_PARAGRAPH_\nEtter \xc3\xa5 ha vunnet X Factor\xc2\xa0utga Ims singelen \xc2\xabAlive\xc2\xbb p\xc3\xa5 iTunes Store. Hun fikk ogs\xc3\xa5 platekontrakt med\xc2\xa0Sony Music Australia. Fire dager etter utgivelsen debuterte \xc2\xabAlive\xc2\xbb p\xc3\xa5 nummer \xc3\xa9n p\xc3\xa5 ARIA Singles Chart. Singelen ble ogs\xc3\xa5 platina-sertifisert av\xc2\xa0Australske Recording Industry Association for \xc3\xa5 ha solgt over 70 000 eksemplarer.\xc2\xa0Siden har Im gitt ut en rekke plater og album.\n_START_SECTION_\n2016\xe2\x80\x93: Eurovision Song Contest\xc2\xa0\n_START_PARAGRAPH_\n3. mars 2016 annonserte den australske kringkasteren SBS at Im skulle representere Australia i Eurovision Song Contest 2016\xc2\xa0med sangen\xc2\xa0\xc2\xabSound of Silence\xc2\xbb.\xc2\xa0_NEWLINE_I Eurovision Song Contest 2016 deltok Im i den andre semifinalen, og hun kvalifiserte seg til finalen to dager etterp\xc3\xa5. Da dette var andre gang Australia deltok i konkurransen, og f\xc3\xb8rste gang landet deltok i en semifinale. _NEWLINE_I finalen var \xc2\xabSound of Silence\xc2\xbb det 13. bidraget ut p\xc3\xa5 scenen, og hun vant en klar seier i juryavstemningen med 320 poeng. I telefonavstemningen kom Im p\xc3\xa5 fjerdeplass med 191 poeng. Til sammen fikk Australia 511 poeng og endte p\xc3\xa5 andreplass \xe2\x80\x93 landets beste plassering i Eurovision Song Contest.\xc2\xa0Sangen tok seg inn p\xc3\xa5 flere hitlister rundt om i Europa, blant annet i Storbritannia, Spania, Tyskland og \xc3\x98sterrike. \xc2\xabSound of Silence\xc2\xbb er Ims mest suksessrike singel hittil i karrieren."